ጎኒ ጎኒ ናይ ኮለጅ ስርሓ ድማ ምስ ሓደ ናይ ጸዓት ትካል ብምሽራኽ ናይ ኦንላይን ቢዝነስ ጀሚራ። ንሳ ነቲ ትካል ናይ ምውዕዋዕ ስራሓት ብምስራሕ ዓማዊል ተምጽኣሉ ብኡ መጠን ድማ ካብ ኣታዊታቶም ብጽሒታ ትኽፈል። ብሓፈሻ ኣብቲ ትካል ሐሙሽተ ደረጃታት ዕብየት ኢዮም ዘለዉ። ማርታ ኣብ ቀዳመይቲ ዓመት ጥራይ ኣብ ራብዓይቲ ደረጃ ክትበጽሕ ብምኽኣላ፡ ካብቶም ኣዝዮም ቁልጡፋት ብምዃን ሓደ ሚእታዊ ሰራሕተኛታት ወይ መሻርኽቲ ጥራይ ዝበጽሕዎ ደረጃ በጺሓ። ብኡ ኣቢላ ድማ ናይ ኮለጅ ስራሕ ሓዲጋ ምሉእ ብምሉእ ኣብዚ ዋኒን ተጸሚዳ። ሓደ ካብቲ ዘዐወተኒ ትብል ማርታ፡ 'ዝኾነ ትጅምሮ ሓድሽ ነገር ሓንቲ ከምዘይትፈልጥ ኮንካ ምጅማር ኢዩ። ነቶም ዝፈልጡ ኸኣ ምስዓቦም።' ማርታ ኣብ 1 ጥሪ 2018 ናይ ፈይስቡክ ቀጥታዊ ናይ ቪድዮ ፈነው ብምጅማር፡ ሰሙናዊ ብሰለስተ እተፈላለዩ ቋንቛታት ማለት ብትግርኛ ብእንግሊዝኛ ከምኡ'ውን ኣምሓርኛ ሰሚናር ወይ ስልጠና ትህብ። እዚ ኣብ ውልቃዊ ምዕባለን፡ ቢዝነስን፡ መገዲ ዓወት ከመይ ይመስልን ዘተኮረ ኮይኑ፡ ካብ ውልቃዊ ተሞኩሮኣን ካብ ተንብቦም መጽሓፍትን መሰረት ዝገበረ ኢዩ። እቲ መደብ መጀመርያ ብእንግሊዘኛ ዝጀመረ ኮይኑ ጸኒሑ ብትግርኛ ተወሲኽዎ ደሓር'ውን ብኣምሓርኛ ዝቕጽል ዘሎ ኢዩ። ማርታ ተመክሮኣን ፍልጠታን ብዘይ ዝኾነ ክፍሊት እያ ብመገዲ ፈይስቡክ ንህዝቢ ተካፍሎ ዘላ። ዋና ዓላማ ናይዚ መደብ ንሰባት ምምካርን ምንቃሕን ምስልጣንን ኮይኑ ኣብ ውልቃዊ ህይወትን ኣብ ቢዝነስን ከመይ ከም ዝዕወቱ መገዲ ምርኣይ ኢዩ። ኣብ ውልቃዊ ህይወት ማለት ከም ኣብ ትምህርቲ፡ ሓዳር፡ ምፍታሽ ውልቀ ባህርያት፡ ነብሰ ግትኣት ካብ ዝተፈላለየ ኣሉታዊ ነገራት ወዘተ ዘተኮረ እዩ። ምንጪ ስእሊ, ማርታ ኤርምያስ ኣብ ፈይስቡክ ከኣ ብቀጥታዊ ፈነወ፡ ከም ናይ ዝምድና ክእለት፡ ናይ ምዝራብን ምርድዳእን ክእለት፡ ናይ ስምዒት ብስለት፡ ናይ ምውሳን ክእለት፡ ርእሰ ተኣማንነት፡ ምምዕባል ሃናጺ ልማድ .
